མཚོ་སྔོན་ཞིང་ཆེན་གྱིསམཐོ་སྒང་རང་བཞིན་གྱི་བོད་བརྒྱུད་ལུག་རིགས་ཐོན་སྐྱེད་ནུས་ཤུགས་ཐད་ཀྱི་སྤྱིའི་ལག་རྩལ་ཆ་ཚང་འདོན་སྤེལ་དང་མིག་དཔེ་སྟོན་པཞེས་པའི་ལས་གཞི་བཏོན་པ་དང་ལེགས་འགྲུབ་བྱུང་བ་དེ་ནི།གཙོ་བོར་གྲང་ངར་ཆེ་བའི་མཐོ་སྒང་གི་འབྲོག་ཁུལ་གྱི་ལུག་འཚོ་སྐྱོང་བྱེད་པའི་བརྒྱུད་རིམ་ཁྲོད།རྒྱུད་སྤེལ་ནུས་ཤུགས་ཞན་པ་དང་དེས་བཙས་པའི་ལུ་གུའི་སྐྱེ་འཕེལ་ཐད་ཀྱི་གནད་དོན་དག་ལ་ཁ་གཏད་པ་དང་།བྱང་ཆ་ལྡན་པའི་མ་མོའི་ཚད་ལྡན་རྒྱུད་སྤེལ་ལག་རྩལ་དང་ལུ་གུ་འཚར་ལོངས་འབྱུང་བའི་བརྒྱུད་རིམ་ཁྲོད་དུ་འོ་མ་གཅོད་པ་དང་བཟའ་ཆས་ཉུང་ཙམ་གྱིས་གསོ་བའི་ལག་རྩལ་སོགས་སྤྱད་ནས།རྐང་ཚ་དང་མདོ་ལ་སོགས་རྫོང་ཁག་གཉིས་དང་དཔེ་སྟོན་ས་ཁུལ༣༡ནས་མ་མོ༡༠༡༣༢དང་ལུ་གུ༩༥༤༤ལྷག་དཔེ་སྟོན་དང་ཁྱབ་སྤེལ་བཏང་སྟེ།མ་མོ་སྦྲུམ་དུས་དང་ལུ་གུ་བཙའ་དུས།སླར་སོས་དུས་དང་ལུ་གུས་འོ་འཐུང་དུས།ལུ་གུ་འཚར་ལོངས་འབྱུང་བའི་དུས་སྐབས་སོགས་ལུས་ཁམས་མི་འདྲ་བའི་དུས་སྐབས་རེ་རེར་འཚམ་པའི་གཟན་ཆས་སྡེབ་སྟངས་བཅས་ཀྱི་ཐད་ལ་ཞིབ་འཇུག་དང་འདེམ་སྒྲིག་བྱས་ནས།ཚད་ལྡན་གྱི་གཟན་ཆས་ཀྱི་ཚད་དང་དེ་སྟེར་བའི་དུས་ཡུན་སོགས་གཏན་ཁེལ་བྱས།དེ་ལས་སྲོལ་རྒྱུན་གྱི་ལུག་བརྒྱུད་སྤེལ་སྟངས་ལས་ཕར་བརྒལ་ནས་རྒྱུད་སྤེལ་དུས་ཡུན་ཇེ་ཐུང་དུ་བཏང་བ་དང་།རྒྱུད་སྤེལ་ནུས་ཤུགས་ཇེ་མཐོར་བཏང་ནས་མ་མོ་གཅིག་གིས་ལོ་གཉིས་ནང་ལུ་གུ༣མངལ་དུ་སྦྲུམ་ཐུབ་པའི་ཐད་ལ་རྨང་གཞི་བརྟན་པོ་བཏང་བ་རེད།མ་མོའི་མངལ་སྦྲུལ་དུས་ཀྱི་ལུས་ཁམས་ཆོས་ཉིད་ཐད་ལ་ཞིབ་འཇུག་དང་།མ་མོའི་གཟན་ཆས་ཁ་སྣོན་བྱེད་པའི་ཚད་དེ་དེའི་ཕུང་བོའི་ནང་གི་སྐྱེས་ཁམས་སྐུལ་རྒྱུ་ཕྱིར་འདོན་ཐད་ཀྱི་འབྲེལ་བར་ཞིབ་འཇུགལུ་གུའི་འབྲེལ་ཡོད་ཀྱི་ལུས་ཁམས་དང་ཕུང་བོའི་གྲུབ་ཆ་གཞན་དག་གི་རྣམ་པར་དབྱེ་ཞིབ་དང་ཞིབ་འཇུག་བྱས་པར་བརྟེན་ནས།ལུ་གུ་འཚར་ལོངས་ཀྱི་གོ་རིམ་ཁྲོད་མཁོ་བའི་འཚོ་བཅུད་ཁྲོད་ཀྱི་སྤྲི་དཀར་རྫས་དང་ཨེམ་རྨང་སྐྱུར་གྱི་བསྡུར་ཚད་གཏན་ཁེལ་བྱས་པ་དང་།ལུ་གུའི་འོ་མ་གཅོད་པའི་དུས་ཀྱི་ཕུང་བོའི་འཚོ་བཅུད་ཀྱི་ཐད་ལ་ཁག་ཐེག་གང་ལེགས་བྱས་པ་རེད།ལུ་གུའི་འོ་འཐུང་མཚམས་འཇོག་པའི་དུས་ཚོད་དེ་སྔར་ལས་ཉིན༦༠ལྷག་གིས་སྔོན་དུ་བསྣུར་བ་དང་།ལུ་གུའི་གསོན་ཚད་དེ་སྔར་ལས༡༦གིས་གོང་དུ་འཕེལ་ལ།ཟླ་དྲུག་ཅན་གྱི་ལུ་གུའི་ལྗིད་ཚད་དེའང་སྔར་ལས་སྤྱི་རྒྱ༡༧ལྷག་གིས་ཡར་འཕར་ཡོད།དེ་ནི་སྲོལ་རྒྱུན་གྱི་ལོ་ཚོད་མཐུན་པའི་ལུ་གུའི་ལྗིད་ཚད་དང་བསྡུར་ན།༩༤ལྷག་གིས་ཡར་འཕར་ཡོད་པ་རེད།